31999D0530
L 203/76
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 14 юли 1999 година
за изменение на Решение 95/453/EО за определяне на специални условия за внос на живи двучерупчести мекотели, бодлокожи, ципести и морски коремоноги с произход от Република Корея
(нотифицирано под номер C(1999) 2062)
(текст от значение за ЕИП)
(1999/530/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/492/ЕИО на Съвета от 15 юли 1991 г. за определяне на здравните изисквания за производството и пускането на пазара на живи двучерупчести мекотели (1), последно изменена с Решение 97/79/EО (2), и по-специално член 9 от нея,
(1)
като има предвид, че член 1 от Решение 95/453/EО на Комисията от 23 октомври 1995 г. относно определяне на специални условия за внос на живи двучерупчести мекотели, бодлокожи, ципести и морски коремоноги с произход от Република Корея (3) определя, че „Ministry of Agriculture, Forestry and Fisheries - National Fisheries Products Inspection Station (NFPIS)“ е компетентният орган в Република Корея за проверка и сертификация на съответствието на рибните продукти и продуктите от аквакултури с изискванията на Директива 91/492/ЕИО;
(2)
като има предвид, че след преструктуриране на администрацията в Корея, компетентният орган за здравни сертификати за рибни продукти (NFPIS) се е променил от „Ministry of Agriculture and Forestry“ на „Ministry of Maritime and Fisheries“ и този нов орган е способен ефективно да потвърди прилагането на действащото законодателство; като има предвид, че следователно е необходимо да бъде променен компетентният орган, посочен в Решение 95/453/EО;
(3)
като има предвид, че е подходящо да се хармонизира формулировката на заглавието на Решение 95/453/EО с формулировката на членовете от настоящото решение и по-специално да се изясни, че с това решение се установяват условията за внос на замразени или преработени двучерупчести мекотели, бодлокожи, ципести и морски коремоноги с произход от Република Корея;
(4)
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Решение 95/453/EО се изменя, както следва:
1.
Заглавието се заменя със следното:
2.
Член 1 се заменя със следното:
„Член 1
„Ministry of Maritime Affairs and Fisheries - National Fishery Products Inspection Station (NFPIS)“ е компетентният орган в Република Корея за проверка и сертификация на това, че двучерупчестите мекотели, бодлокожите, ципестите и морските коремоноги отговарят на изискванията на Директива 91/492/ЕИО“;
3.
Член 2 се заменя със следното:
„Член 2
Двучерупчестите мекотели, бодлокожите, ципестите и морските коремоноги с произход от Република Корея и предназначени за консумация от човека трябва да произхождат от разрешените зони за производство, изброени в приложението към настоящата директива.“
Член 2
Адресати на настоящото решение са държавите-членки.
Съставено в Брюксел на 14 юли 1999 година.